**Rīgas domes IKSD noteiktā kārtība un pieteikšanās konkursam skolēnu uzņemšanai 10.klasēs 2025./2026.m.g.**

**Pieteikšanās notiks no š. g. 25. jūnija līdz 30. jūnijam plkst.10.00, izmantojot vienotās uzņemšanas 10.klasē e-pakalpojumu un aizpildot pieteikumu portālā** [**www.latvija.gov.lv**](http://www.latvija.gov.lv/).

Lai pieteiktu skolēnu konkursam izvēlētajā Rīgas skolā, skolēna likumiskajam pārstāvim, izmantojot Vienotās uzņemšanas 10.klasē e-pakalpojumu, ir jāreģistrē skolēns, aizpildot pieteikumu portālā [**www.latvija.gov.lv**](http://www.latvija.gov.lv/) (saite būs pieejama no 25. jūnija IKSD un skolu tīmekļu vietnēs). Gadījumā, ja skolēna likumiskajam pārstāvim nav pieejams neviens no autentifikācijas līdzekļiem, pretendenta likumiskais pārstāvis var pieteikt skolēnu konkursam klātienē skolā.

Pēc pieteikuma aizpildīšanas skolēns saņems e-pakalpojuma piešķirto kodu, ar kuru piedalās konkursā uzņemšanai 10.klasē izvēlētajā skolā. Skolas paziņo konkursa rezultātus par skolēnu uzņemšanu 10.klasēs, publicējot visu pretendentu, kuri ir pieteikušies konkursam, sarakstu (ar piešķirto e-pakalpojuma kodu un iegūto punktu summu) savā tīmekļvietnē - **Rīgas valsts ģimnāzijas –1. jūlijā plkst.10.00**. Atjaunoto pretendentu sarakstu publicē 4. jūlijā plkst. 10.00 un 9. jūlijā plkst.10.00.

Dokumentu iesniegšana uzņemšanai 10.klasē notiek skolas noteiktajā termiņā un atbilstoši normatīvo aktu prasībām *( uzņemšana Rīgas Āgenskalna Valsts ģimnāzijā var notikt 2.un 3.jūlijā).*

Ja dokumenti nav iesniegti noteiktajā termiņā, skolēnu no attiecīgā pretendentu saraksta svītro un saskaņā ar konkursa rezultātiem viņa vieta tiek piedāvāta nākamajam pretendentam.

*(https://izglitiba.riga.lv/lv/izglitiba?target=news\_item&news\_item=apstiprinata-kartiba-skolenu-uznemsanai-rigas-skolu-10klases-14667)*